Garmt Stuiveling

Garmt Stuiveling (Strobos, 21 desimber 1907 - Hilfertsom, 11 maaie 1985) wie in Frysk letterkundige en heechlearaar yn Amsterdam.

Biografy
Garmt Stuiveling waard grutbrocht yn Bûtenpost, dêr’t syn heit ûnderwizer wie. Hy folge de HBS en dêrnei it gymnasium yn Grins.

Yn 1935 troude er mei jonkfrouwe Mathilde Van Vierssen Trip. Sy krigen in soan en trije dochters. Dochter Saskia wie steatssekretaris iy it Kabinet-Van Agt II en presidint fan de Algemiene Rekkenkeamer.

Hy waard fral bekend as wittenskipper en troch syn rol yn it maatskiplik libben. Yn 1950 waard er heechleraar Taalbehearsking oan de Gemeente Universiteit (no Universiteit fan Amsterdam). Yn 1956 waard er heechlearaar Nederlânske letterkunde. Hy besoarge ûnder oaren de definitive tekst fan it Folsleine Wurk fan Multatuli (diel 1-17).

Fierders ferfolde er in wichtige rol yn de sosjaal-demokratyske beweging; hy wie pasifist, hielûnthâlder en al foar de oarloch lid fan de SDAP. Hy hie in foaroansteande posysje yn tal fan organisaasjes, ynstellingen en ferienings. Yn 1953 krige er mei (met Kees Lekkerkerker, Piet Meertens en Jac. van Hattum) in sit yn de rie fan advys fan de non-kommersjele Literêre Utjouwerij De Beuk fan Wim Simons, Johan Polak en Frits Knuf. Nei syn emeritaat wie er noch foarsitter fan goed 25 ynstellingen.

Stuiveling skreau yn "Rekenschap" oer it dichtwurk fan Gysbert Japicx en Piter Jelles Troelstra. Yn "Boek van nu" skreaun er oer Rixt.

 Wurken 
 Een nieuwe jeugd, een nieuwe wereld (1928)
 Het vraagstuk van de vrede (1929)
 De studenten en het militaire vraagstuk (1931)
 Elementen (1931)
 Verzen van nu (1933)
 Versbouw en ritme in de tijd van '80 (dissertaasje, 1934)
 De Nieuwe Gids als geestelijk brandpunt (1935)
 Erasmus (1936)
 Wegen der poëzie (1936)
 De briefwisseling Vosmaer - Perk (1938)
 De Briefwisseling Vosmaer - Kloos (1939)
 Jacques Perk, Mathildekrans naar de handschriften (1941)
 Rekenschap (1941)
 Een eeuw Nederlandse letteren (1941, 1983[3])
 Wordend kristal (1945)
 Herman Gorters kenteringssonnetten (1946)
 Onvoltooid verslag (1949)
 Steekproeven (1950)
 Triptiek (1952)
 Ego en echo (1957)
 Het korte leven van Jacques Perk (1957)
 Uren Zuid (1960)
 Moderne welsprekendheid (1961)
 Eeuwig gaat voor ogenblik (1965)
 Vakwerk (1967)
 Willens en wetens (1967)
 Memoriaal van Bredero (1970)
 Schets van de Nederlandse letterkunde (1980 [32ste druk])
 Bredero's Groot Lied-boeck (1983)

 Keppeling om utens 
 Garmt Stuiveling yn de DBNL

Kategory:Frysk letterkundige
Kategory:Frysk heechlearaar
Kategory:Frysk publisist
Kategory:Frysk politikus
Kategory:Frysk sosjaal aktivist
Kategory:Frysk sosjalist
Kategory:Frysk pasifist
Kategory:Nederlânsk letterkundige
Kategory:Nederlânsk heechlearaar
Kategory:Nederlânsk publisist
Kategory:Nederlânsk politikus
Kategory:SDAP-politikus
Kategory:PvdA-politikus
Kategory:Nederlânsk sosjaal aktivist
Kategory:Nederlânsk sosjalist
Kategory:Nederlânsk pasifist
Kategory:Frysk persoan fan Nederlânsk komôf
Kategory:Persoan berne yn Strobos
Kategory:Persoan berne yn 1907
Kategory:Persoan stoarn yn 1985